**Dôvodová správa**

**Všeobecná časť**

Návrh nariadenia vlády Slovenskej republiky, ktorým sa ustanovuje národná tabuľka frekvenčného spektra, bol vypracovaný na základe Plánu legislatívnych úloh vlády na rok 2019 na mesiac november, bod č. 1 a podľa § 6 ods. 2 písm. b) a § 30 ods. 3 zákona č. 351/2011 Z. z. o elektronických komunikáciách, v spolupráci s členmi Medzirezortnej komisie pre harmonizáciu využívania frekvenčného spektra, t. j. s Úradom pre reguláciu elektronických komunikácií a poštových služieb, Ministerstvom obrany Slovenskej republiky, Ministerstvom vnútra Slovenskej republiky a Slovenskou informačnou službou.

Národná tabuľka frekvenčného spektra (ďalej len „NTFS“) je špecifický materiál, ktorý je pripravovaný skupinou odborníkov z vyššie uvedených rezortov a obsahuje najmä:

* údaje o frekvenčnom pásme a jeho pridelení pre príslušné rádiokomunikačné služby podľa aktuálneho Rádiokomunikačného poriadku (RR) pre Región 1 (Slovensko je súčasťou tohto regiónu),
* údaje o frekvenčnom pásme a jeho pridelení v Slovenskej republike, pričom toto pridelenie nepresahuje pridelenia pre služby podľa RR, pásmo však môže byť pridelené pre menej služieb,
* informáciu, či je príslušné frekvenčné pásmo v Slovenskej republike pridelené na civilné alebo vojenské účely,
* poznámky k prideleniu frekvenčného pásma (napr. údaje o chránených frekvenciách),
* informácie o využití frekvenčných pásiem pre konkrétne aplikácie v rámci rádiokomunikačnej služby, pričom je rešpektovaný zoznam aplikácií podľa rozhodnutia Európskeho komunikačného výboru ECC/DEC/(01)03 o Frekvenčnom informačnom systéme Európskeho komunikačného úradu (ECO Frequency Information System – ďalej len „EFIS“) a poznámky k tomuto využitiu.

Okrem toho NTFS obsahuje aj poznámky k prideleniam frekvenčných pásiem podľa RR, vysvetlenie špecifických výrazov z oblasti správy frekvencií, definície kategórií (rádiokomunikačných) služieb, definície výrazov z oblasti zdieľania frekvencií (kategórie rušení), definície kategórií pridelení frekvenčných pásiem a skratky použité v NTFS.

V porovnaní s NTFS, ktorá bola ustanovená nariadením vlády Slovenskej republiky č. 386/2018 Z. z., ktorým sa ustanovuje národná tabuľka frekvenčného spektra, boli v novom návrhu NTFS vykonané najmä nasledujúce zmeny:

1. Bol aktualizovaný zoznam skratiek – vyplynulo z najnovšej terminológie EFIS, resp. tabuľky ECA a zo slovenských prekladov.
2. V celej tabuľke došlo k aktualizácii údajov o relevantných dokumentoch EU:

* pre využitie GSM a TRA-ECS v pásme 900 MHz v stĺpci „Využitie v SR“ bolo doplnená smernica Európskeho parlamentu a Rady č. 2009/114/ES,
* pre využitie DECT v pásme 1880 – 1930 MHz v stĺpci „Využitie v SR“ bola doplnená smernica Rady 91/287/EHS,
* pre využitie TRA-ECS v pásme 3400 – 3600 MHz v stĺpci „Využitie v SR“ bolo doplnené vykonávacie rozhodnutie Komisie (EÚ) 2019/235.

1. V celej tabuľke došlo k aktualizácii platnosti príslušných rozhodnutí a odporúčaní ECC podľa súčasného stavu:

* doplnené rozhodnutie ECC/DEC/(19)02,
* vypustené zrušené rozhodnutie ECC/DEC/(06)06.

1. V celej tabuľke v stĺpci „Poznámka k využitiu“ bola vypustená informácia „všeobecné povolenie“.
2. V zmysle odporúčania ITU-R TF.460-6 a prílohy k odporúčaniu ITUR TF.768 z mája 2019 boli spresnené, resp. aktualizované údaje o chránených frekvenčných normáloch a časových signáloch, a to vo frekvenčných pásmach 19,95 – 70 kHz, 148,5 – 255 kHz, 526,5 – 1606,5 kHz, 2498 – 2501 kHz, 4995 – 5005 kHz, 9995 – 10003 kHz, 1003 – 1005 kHz, 14900 – 15005 kHz, 15005 – 15010 kHz, 19990 – 19995 kHz, 19995 – 20010 kHz, 24990 – 25005 kHz a 400,05 – 401 MHz.
3. V stĺpci „Poznámka k prideleniu“ boli doplnené údaje o chránených frekvenciách vo frekvenčných pásmach: 2173,5 – 2190,5 kHz, 4063 – 4438 kHz, 6200 – 6525 kHz, 8195 – 8815 kHz, 12230 – 13200 kHz, 16360 – 17410 kHz, 19680 – 19800 kHz, 22000 – 22885 kHz, 26100 – 26175 kHz, 117,975 – 137 MHz, 156,4875 – 156,5625 MHz a 235 – 260 MHz.
4. Vo frekvenčnom pásme 490 – 495 kHz v stĺpci „Poznámka k využitiu“ bola doplnená pre Letecké majáky poznámka „NDB a L“.
5. Vo frekvenčnom pásme 2173,5 – 2190,5 kHz v stĺpci „Využitie v SR“ bola skratka GMDSS nahradená pojmom „Plavebná komunikácia“ a v tom istom stĺpci bola doplnená skratka DSC (s príslušnými poznámkami k využitiu), pričom sa vychádzalo z poznámok k RR č. 5.108 – 5.111, odporúčania ITU-R M.541 a tabuľky ECA.
6. Vo frekvenčnom pásme 2850 – 3025 kHz bol v stĺpci „Poznámka k využitiu“ bol doplnený údaj o tiesňovej frekvencii 3023 kHz, vyplývajúci z poznámky k RR č. 5.111.
7. Vo frekvenčnom pásme 4063 – 4438 kHz v stĺpci „Využitie v SR“ boli doplnené pojmy „Plavebná komunikácia“ a „DSC“ (s príslušnými poznámkami k využitiu), pričom sa vychádzalo z poznámok k RR č. 5.109, 5.110, 5.132, odporúčania ITU-R M.541 a tabuľky ECA.
8. Vo frekvenčnom pásme 4750 – 4850 kHz v stĺpci „Pridelenie v SR“ bola služba „LETECKÁ POHYBLIVÁ (OR)“ pridelená aj na vojenské účely. Zároveň bolo v stĺpci „Využitie v SR“ doplnený pojem „Obranné systémy“.
9. Vo frekvenčnom pásme 4995 – 5003 kHz v stĺpci „Využitie v SR“ bol vypustený pojem „Frekvenčné normály a časové signály“ z dôvodu, že Slovensko takéto signály nevysiela. Informácia o chránených frekvenčných normáloch bola presunutá do stĺpca „Poznámka k prideleniu“.
10. Vo frekvenčnom pásme 5480 – 5680 kHz v stĺpci „Využitie v SR“ bol doplnený pojem „ SAR (komunikácia)“, pričom sa vychádzalo z poznámky k RR č. 5.111 a tabuľky ECA.
11. Vo frekvenčnom pásme 6200 – 6525 kHz v stĺpci „Využitie v SR“ bol doplnený pojem „DSC“, pričom sa vychádzalo z poznámky k RR č. 5.109 a tabuľky ECA. Zároveň v stĺpci „Poznámka k využitiu“ boli doplnené spresnené poznámky k využitiu SAR (komunikácia) a DSC.
12. Vo frekvenčných pásmach 7300 – 7400 kHz a 7400 – 7500 kHz v stĺpci „Pridelenie v SR“ boli doplnené služby „PEVNÁ“ a „POHYBLIVÁ“ na civilné i vojenské účely.
13. Vo frekvenčnom pásme 8195 – 8815 kHz v stĺpci „Využitie v SR“ boli doplnené pojmy „Plavebná komunikácia“ a „DSC“ (s príslušnými poznámkami k využitiu), pričom sa vychádzalo z poznámok k RR č. 5.109 – 5.111, 5.132, odporúčania ITU-R M.541 a tabuľky ECA.
14. Vo frekvenčných pásmach 9400 – 9500 kHz, 9500 – 9900 kHz, 11600 – 11650 kHz, 11650 – 12050 kHz, 12050 – 12100 kHz, 15600 – 15800 kHz, 17480 – 17750 kHz a 18900 – 19020 kHz v stĺpci „Pridelenie v SR“ bola doplnená služba „PEVNÁ“ pre civilné a vojenské účely.
15. Vo frekvenčnom pásme 12230 – 13200 kHz v stĺpci „Využitie v SR“ boli doplnené pojmy „Plavebná komunikácia“ a „DSC“ (s príslušnými poznámkami k využitiu), pričom sa vychádzalo z poznámok k RR č. 5.109, 5.110, 5.132 a odporúčania ITU-R M.541.
16. Vo frekvenčných pásmach 13570 – 13600 kHz a 13800 – 13870 kHz v stĺpci „Pridelenie v SR“ boli doplnené služby „PEVNÁ“ a „POHYBLIVÁ okrem leteckej pohyblivej“, a to na civilné a vojenské účely.
17. Vo frekvenčnom pásme 16360 – 17410 kHz v stĺpci „Využitie v SR“ boli doplnené pojmy „Plavebná komunikácia“ a „DSC“ (s príslušnými poznámkami k využitiu), pričom sa vychádzalo z poznámok k RR č. 5.109, 5.132 a odporúčania ITU-R M.541.
18. Vo frekvenčných pásmach 19680 – 19800 kHz, 22000 – 22855 kHz, 26100 – 26175 kHz v stĺpci „Využitie v SR“ bol doplnený pojem „Plavebná komunikácia“ (s príslušnou poznámkou k využitiu), pričom sa vychádzalo z poznámky k RR č. 5.132.
19. Vo frekvenčnom pásme 48,5 – 66 MHz v stĺpci „Využitie v SR“ bol podľa VPR-01/2018 doplnený pojem „Nešpecifikované SRD“.
20. Vo frekvenčnom pásme 66 – 67 MHz v stĺpci „Pridelenie v SR“ bola zmenená „POHYBLIVÁ“ služba pre vojenské účely zmenená z podružnej na prednostnú.
21. Vo frekvenčnom pásme 68 – 74,8 MHz v stĺpci „Pridelenie v SR“ bolo rozšírené pridelenie pre službu „POHYBLIVÁ okrem leteckej pohyblivej“ aj na vojenské účely, s obmedzením na úsek 73,3 – 74,1 MHz, a to pre obranné systémy.
22. Vo frekvenčnom pásme 75,2 – 87,5 MHz v stĺpci „Pridelenie v SR“ bolo rozšírené pridelenie pre službu „POHYBLIVÁ okrem leteckej pohyblivej“ aj na vojenské účely, s obmedzením na úsek 79 – 79,7 MHz, a to pre obranné systémy.
23. Vo frekvenčnom pásme 108 – 117,975 MHz v stĺpci „Pridelenie v SR“ bola pre „LETECKÚ RÁDONAVIGÁCIU“ doplnená relevantná poznámka RR 5.197A.
24. Vo frekvenčnom pásme 137 – 138 MHz v stĺpci „Frekvenčné pásmo v SR“ bola doplnená relevantná poznámka RR 5.208.
25. Vo frekvenčnom pásme 156,7875 – 156,8125 MHz v stĺpci „Poznámka k využitiu“ bola doplnená informácia o frekvencii 156,8 MHz, ktorá sa využíva ako tiesňová, bezpečnostná a volacia frekvencia pre rádiotelefóniu.
26. Vo frekvenčnom pásme 400,05 – 400,15 MHz v stĺpci „Frekvenčné pásmo v SR“ bola doplnená relevantná poznámka RR 5.261.
27. Vo frekvenčnom pásme 694 – 790 MHz v stĺpci „Poznámka k využitiu“ bola doplnená informácia o frekvenciách pre vzostup a zostup a pre duplexné frekvencie pre využitie TRA-ECS.
28. Vo frekvenčnom pásme 2300 – 2450 MHz v stĺpci „Poznámka k využitiu“ bola doplnená informácia pre využitie Video PMSE len v úseku 2300 – 2400 MHz.
29. Vo frekvenčnom pásme v pásme 7250 – 7375 MHz v stĺpci „Pridelenie v SR“ bola doplnená služba „Družicová pevná (zostup)“ na vojenské účely.
30. Vo frekvenčnom pásme 9000 – 9200 MHz v stĺpci „Pridelenie v SR“ bola doplnená služba „RÁDIOLOKÁCIA“ aj na vojenské účely.
31. Vo frekvenčnom pásme 9200 – 9300 MHz v stĺpci „Pridelenie v SR“ bola zmenená služba „rádiolokáciu“ na vojenské účely zmenená z podružnej na prednostnú („RÁDIOLOKÁCIA“).
32. Vo frekvenčnom pásme 10 – 10,4 GHz v stĺpci „Poznámka k využitiu“ bola služba „PEVNÁ“ na vojenské účely obmedzená len na úsek 10 – 10,3 GHz.
33. Vo frekvenčnom pásme 10 – 10,4 GHz v stĺpci „Pridelenie v SR“ bola služba „RÁDIOLOKÁCIA“ rozšírená aj na vojenské účely a v stĺpci „Poznámka k využitiu“ bola obmedzená len na úsek 10 – 10,1 GHz.
34. Vo frekvenčnom pásme 77,5 – 86 GHz v stĺpci „Poznámka k využitiu“ bolo spresnené využitie TLPR a LPR len na úsek 75 – 85 GHz v súlade s VPR-02/2011 pre LPR a VPR-12/2014 pre TLPR.

Zabezpečenie účelného využívania frekvenčného spektra, hospodárenie a  dohľad nad efektívnym využívaním frekvenčného spektra prináleží štátu a je zabezpečené prostredníctvom Úradu pre reguláciu elektronických komunikácií a poštových služieb.

Predložený návrh nariadenia vlády Slovenskej republiky nebude mať vplyvy na rozpočet verejnej správy, podnikateľské prostredie, sociálne vplyvy, vplyv na manželstvo, rodičovstvo a rodinu, vplyvy na životné prostredie, vplyvy na informatizáciu spoločnosti a ani vplyvy na služby verejnej správy pre občana.

Návrh nariadenia vlády Slovenskej republiky je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie.

**Osobitná časť**

### K § 1

V súlade s § 30 ods. 3 zákona č. 351/2011 Z. z. o elektronických komunikáciách sa ustanovuje nová národná tabuľka frekvenčného spektra.

### K § 2

V súvislosti s ustanovením novej národnej tabuľky frekvenčného spektra sa súčasne zrušuje doterajšie nariadenie vlády Slovenskej republiky č. 386/2018 Z. z., ktorým sa ustanovuje národná tabuľka frekvenčného spektra.

### K § 3

Ustanovuje sa účinnosť nariadenia vlády.

### K Prílohe

Príloha obsahuje podrobné rozdelenie frekvenčných pásiem, ktoré sú pridelené pre jednotlivé rádiokomunikačné služby na civilné účely a vojenské účely. NTFS je spracovaná s prihliadnutím na potrebu európskej harmonizácie, stupeň technického rozvoja rádiových zariadení a poskytovanie služieb v Slovenskej republike v konkrétnom frekvenčnom pásme pri súčasnom zabezpečení obrany a bezpečnosti štátu.